钦定古今图书集成/理学汇编/学行典/第175卷 > 诸寿贤
## 钦定古今图书集成/理学汇编/学行典/第175卷 > 诸寿贤

按《昆山县志》：“诸寿贤，字延之。六岁入小学，即龛孔子
像，危坐对之，父师诃责弗动。十三能文章，泛滥强记，
放笔千言。万历己卯，领乡荐，丙戌中春官第。公性鲠
直自负，遭时弥励，与同籍顾允成、彭好古，意气相颉
颃，数言事，廷诏回籍，待选读书里第。三年戊子，改河
南南阳府教授。公慨然以师道自任，劝学兴礼。庚寅”，
迁国子监助教；六馆矜式，动遵矩矱。壬辰，升礼部仪
制主事。是时，兰溪在政府，公劾奏之；直声凛凛，震动
朝廷。公默览世情，无可与直道行者。会病疡，告归田
里，便欲以所学用之于乡。乡子弟之秀异者，朱大典、
俞琬纶、王腾程之徒授室。国中以来，四方奇杰之士，
四方士云集其庭，一经指授，无不改观。公亦拥“皋比伊吾，挥毫落纸，转相传诵，自甲乙试至童子科，无不
人人满志也。公时杜门养晦，然不能忘当世得失之
务，郡县大夫亦时就公之所便。公尽意纵口，绝无揣
摩迎望之意。久之，筑室宝华山中，专意复性之学，纂
述《周易》，身体而力行之，骎骎自谓有得。亡何病死，得
年七十有一。